stanford-oval/wikipedia huggingface dataset:
איגוד עובדי הרכב
היסטוריה > המאה ה-21

אמנם הארגון עזר בתהליך שיקום תעשיית הרכב בתחילת המאה אך הואשם, לאחר מכן, כאחד הגורמים למשבר שחל בתעשייה זאת בשנים 2008-2009 בגלל דרישותיו להטבות מופלגות לעובדים. הטבות אלו גרמו לעלייה בהוצאות הייצור במפעלי הרכב האמריקאיים לעומת המפעלים היפניים הלא מאורגנים בארצות הברית. ב-23 בנובמבר 2008 הופיע ב"ניו יורק טיימס" מאמר מערכת שטען שהעובדים המאורגנים ב-UAW מרוויחים כ-70$ לשעה בעוד שעובדי טויוטה מרוויחים כ-10-20$ פחות. כנגד, טען הארגון שהשכר כולל ביטוח בריאות ופנסיה, שאינם קיימים במפעלים היפניים. הרווחיות קטנה גם כי חברות הרכב האמריקאיות נאלצות למכור את רכביהן בכ-2500$ פחות מהמכוניות היפניות. למעשה, ב-2007 המשכורת הבסיסית בג'נרל מוטורס הייתה 28$ לשעה ובאותה שנה ירדה עד 15$ ואחר כך אף עד 14.5$ לשעה (לעובדים חדשים). זה היה שכר נמוך יותר מאשר בחברות הלא מאורגנות בדרום. הארגון הסכים לוויתורים אלו בתמורה למניעת פיטורים. נגד מבקרי צעדים אלו טען הארגון שהסיבה למשבר בענף היא מחיר הדלק הגבוה שלאחר משבר הנפט, דבר שגרם שהלקוחות נמנעו מלקנות מכוניות יוקרתיות וטנדרים שהוו חלק גדול מהשוק של "שלושת הגדולות". המצב הפך לקריטי ב-2008 עם המשבר הכלכלי העולמי ומשבר האשראי, דברים שפגעו בכושר הלקוחות לקנות מכוניות. "שלושת הגדולות" המשיכו לייצר מכוניות בזבזניות דלק שלא עמדו בתחרות עם המכוניות החסכוניות האירופיות והיפניות. הן גם המשיכו להשקיע בטנדרים ורכבי שטח בזמן שהלקוחות פנו למכוניות המשפחתיות של המתחרים. הארגון התאמץ לקלוט לשורותיו גם עובדים של מפעלים יפניים, קוריאניים ויפניים בארצות הברית. הוא גם המשיך להיות מעורב בפוליטיקה של מדינת מישיגן. נשיא הארגון בוב קינג היה ממקדמי החוק של הזכות לעבוד שהתקבל בדצמבר 2012. תחת הנהגתו הארגון פנה גם לכוונים גאוגרפיים חדשים כמו פוארטו-ריקו ולכוונים תעסוקתיים חדשים - סגל אוניברסיטאות, כותבים פרילנסרים ועובדי עמותות ללא כוונת רווח כמו Mother Jones Magazine ו-Sierra Club. בתחום הסגל האקדמי הארגון ארגן עובדים של האוניברסיטאות האמריקאיות תחת הסיסמה - "עובדים אקדמיים מאוחדים". בשנת 2011 הארגון יצג יותר עובדי אוניברסיטאות מכל ארגון אחר בארצות הברית. בשנת 2008, 6500 סטודנטים פוסט-דוקטורנטים של אוניברסיטת קליפורניה, המהווים כ-10% מכל הפוסט-דוקטורנטים בארצות הברית, הצביעו למען הצטרפות לארגון ויסדו את התאחדות הפוסט-דוקטורנטים הגדולה במדינה. ההתפשטות של הארגון לתחום האקדמי, בייחוד של החוקרים הפוסט-דוקטורנטים, הייתה חשובה בזה שהביאה למצטרפים הטבות כלכליות שהפכו אותם לבעלי ההכנסה הגבוהה ביותר במדינה בתחומם, וזאת בנוסף להטבות בתחום זכויות וביטוח.
במרץ 2023 נשיא הארגון לראשונה נבחר בבחירות ישירות. שון פיין זכה בתפקיד.
ב-15 בספטמבר 2023 פתח איגוד עובדי הרכב בשביתה ממושכת, במחאה על תנאי ההעסקה. זו הייתה השביתה הראשונה של האיגוד מאז 1935. השביתה הסתיימה כעבור 46 יום, לאחר שיצרני הרכב הגדולים פורד, סטלנטיס וג'נרל מוטורס הסכימו לשפר את תנאי ההעסקה של העובדים.
הערות שוליים

↑  התאגדות היסטורית בארה"ב: עובדי 3 יצרניות רכב גדולות שובתים במקביל, באתר ynet, 16 בספטמבר 2023
↑  ניצן צבי כהן, ‏סוף לשביתת הרכב בארצות הברית: איגוד העובדים הגיע להסכמות עם ג'נרל מוטורס, פורד וסטלנטיס, באתר דבר העובדים בארץ ישראל, 31 באוקטובר 2023
| --- | --- |
בקרת זהויות :  NLI: 987007604137605171  ISNI: 0000 0001 2291 8064  LCCN: n80073735  SNAC: w61589tc  SUDOC: 099236923  VIAF: 140174316   WorldCat (עם VIAF): 140174316
שירי מולדת

שירי מולדת הוא אלבום משנת 1983 של הזמרת עפרה חזה, שיצא לאחר פרסום האלבום "חי" והגעתה של חזה למקום השני בתחרות הזמר של האירוויזיון. האלבום ביצר את מעמדה של חזה, ופתח צוהר לשיתופי פעולה עם יוצרים ותיקים. עם הצלחת האלבום הוחלט לשחזר את ההצלחה בשני תקליטים נוספים שיצאו ב-1985 ו-1987.
בסמוך ליציאתו זכה האלבום למעמד פלטינה בארץ ישראל ונמכרו ממנו כ-60,000 עותקים בסך הכל.
רקע והפקה

עפרה חזה שרה משירי ארץ-ישראל עוד בתחילת דרכה, ובעקבות לחץ הקהל ולחץ הרדיו, הוציאה תקליט שלם של שירי מולדת. שירי האלבום, בעיבודיו של שם טוב לוי, הושמעו באופן תדיר מעל גלי האתר. כמו כן, האלבום זכה לשבחי הביקורת. מיד עם הצלחת "שירי מולדת" ויציאתו של האלבום "אדמה" (שכלל שירים חדשים שכתבו כותבים שאת שירם גם עפרה חידשה באלבומי שירי המולדת), בישרה חזה בראיונותיה כי עתיד לצאת אלבום המשך באותה מתכונת: מספר שירי מולדת ומחרוזת שירים אחת. "שירי מולדת ב'" יצא ב-1985 ושיחזר את הצלחת קודמו. השיר "הנערים הספנים" אף נכנס למצעד הפזמונים העברי השנתי (תשמ"ו) של רשת ג'.
ב-1986 השתמש שם טוב לוי בחלק מהפלייבקים משירי מולדת א' ◼︎ ב', הוסיף להם הקלטות שלו מחלל את המלודיה והוציא את האלבום נעימות מולדת.
בשנת 1987, בד ובד עם התעצמות הקריירה של חזה באירופה, הוצא לאור האלבום השלישי בסדרת "שירי מולדת". האלבום, שהוקדש לחגיגות הארבעים למדינת ישראל, הופק ועובד על ידי בני נגרי.
עם כניסתו של הדיסק לשוק הישראלי, איחדה "הד ארצי" ב-1989 את שני החלקים הראשונים בסדרת האלבומים כשסדר השירים השתנה. מהדורה זו זכתה באלבום זהב. בשנת 1998 יצאה מהדורת הדיסק לשירי מולדת ג'.
בשנת 2009 אוחדו שלושת האלבומים לשני דיסקים כששירי מולדת א' ◼︎ ב' יצאו כדיסק אחד והשלישי כדיסק אחד.
רשימת השירים

יד ענוגה (זלמן שניאור — עממי בדואי) [5:24]
זמר נוגה (התשמע קולי) (רחל — יוסף מוסטקי) [3:25]
יש לי גן (ח.נ. ביאליק — נחום נרדי, ע"פ עממי ערכי) [2:20]
נערה ושמה כנרת (עמוס אטינגר — דב זלצר) [3:40]
בהר הגלבוע (לאה נאור — יוסף הדר) [2:55]
מה אומרות עינייך (יצחק שנהר — מרדכי זעירא) [3:48]
נעמה (אברהם בר-עוז — שלמה (בירן) בידרמן) [2:39]
עץ הרימון (יעקב אורלנד — ידידיה אדמון, ע"פ עממי בוכרי) [2:47]
הצריף הקטן (אילנה טל — יוסף וילנסקי) [3:00]
מחרוזת שירי רועים ואוהבים [4:50]
א. שיר השומר (מעל המגדל) (עמנואל לין — בנימין עומר)
ב. ערב שח (עמנואל זמיר — עמנואל זמיר)
ג. רועה ורועה (מתתיהו שלם — מתתיהו שלם)
ד. שיר הכד (אברהם חלפי — עממי בוכרי)
ה. דבקה רפיח (לי יומי ולי לילי) (עמנואל זמיר — עממי)
הערות שוליים

↑  Chansons Contre la Guerre - Ofra Haza / עפרה חזה, באתר www.antiwarsongs.org
| עפרה חזה – שירים |
| --- | --- | --- |
| בשיר השירים בשעשועים | "שיר השירים בשעשועים" • "בלדה למלך" • "היפה בנשים" |  |
| על אהבות שלנו | "שיר הפרחה" • "כמו ציפור" • "פלאש גורדון" • "הגשם" • "על אהבות שלנו" • "שיר אהבה לחייל" |  |
| בוא נדבר | "אין זמן לתעות" • "סימנים של אוהבים" • "כשנהיה בני 73" • "תפילה" |  |
| פיתויים | "כל יום מתחילה שנה" • "מלכת הקסמים" • "מכתב אהבה" • "גבריאל" |  |
| חי | "סוף קיץ" • "עכשיו" • "אחרי החגים" • "אמן למילים" • "חי" |  |
| שירי מולדת | "יד ענוגה" / "נעמה" |  |
| בית חם | "יד ביד" / "במנגינת הלב" • "בית חם" • "עזור לי" • "בן פרבר" • "אתך הלילה" / "אתה הבטחת" |  |
| אדמה | "רוח צפונית רוח דרומית" • "גורל אחד" • "מישהו הולך תמיד איתי" • "אדמה" • "רחמים" / "עוד מחכה לאחד" |  |
| שירי מולדת ב' | "אל נא תאמר לי שלום" / "בכרם תימן (אל תפחדי תמר)" • "שבעת המינים" • "הנערים הספנים" |  |
| ימים נשברים | "ימים נשברים" • "בוא ונגן אותי" • "הכאב הזה" • "כל הקלפים" / "ליידי" • "להמשיך לצעוד" |  |
| Shaday | "Galbi" • "Im Nin'alu" • "Galbi" • "Shaday" • "Eshal" |  |
| Desert Wind | "Wish Me Luck" • "I Want to Fly" • "Ya Ba Ye" • "Fata Morgana" |  |
| Kirya | "Daw Da Hiya" • "Innocent – A Requiem for Refugees" |  |
| כל הנשמה | "ליד באר מולדתי" • "כל הנשמה" • "לאורך הים" • "זה יבוא פתאום" • "מיליון" • "רוח האדם" |  |
| Ofra Haza | "Show Me" • "Give Me a Sign" |  |
| סינגלים אחרים | "שבת המלכה" • "הליכה לקיסריה" • "אם אשכחך ירושלים" • "שלאגר" • "Aime Moi" • "שיר המאה" • "שביל תפוח הזהב" • "ארבעים" • "השנה אינשאללה" • "Ya Hilwi" •‏ "Today I'll Pray" •‏ "Elo Hi" • "קופסת הצבעים" • "Mata Hari" • "Love Song" •‏ "ירושלים של זהב" • "The Queen of Tel Aviv" • "לתת" • "כאן לעולם" |  |
| שירים אחרים | "Deliver Us" • "שחרחורת" • "מוכר הפרחים" • "זמר נוגה" |  |
פלד (ראפר)

| --- | --- |

 לידה:  3 בדצמבר 1986 (בן 38) מנחמיה ישראל
 שם לידה:  איתי פלד
 מוקד פעילות:  ישראל 
 תקופת הפעילות:  מ-2004
 עיסוק:  ראפר, זמר
 סוגה:  היפ הופ • הארדקור היפ הופ • טראפ • ראפ רוק
 חברת תקליטים:  היי פייבר • סינגולד • Mobile1 Music
 שיתופי פעולה בולטים:  פי.אר. טרופרז, אורטגה, כהן@מושון, אקסום, הקבינט, הדג נחש, נצ'י נצ', לוקץ', איתי לוי, יאנג בויז, טונה, לירון עמרם, עדן דרסו, איזי
 www.pilap.shop
 
איתי פלד (נולד ב-3 בדצמבר 1986), ידוע בשם הבמה פלד, הוא זמר וראפר ישראלי.
ביוגרפיה

איתי פלד נולד וגדל בשכונת עופר שבמושבה מנחמיה, בן זקונים לחמישה אחים.
פלד החל את דרכו במוזיקה בשנת 2004, כאשר הצטרף אל ההרכב פי.אר. טרופרז והקליט יחד עם ההרכב את השיר "תל אביב על הכוונת", אשר לימים הופיע באלבומם של הפי. אר. טרופרז, "מתוך הזוהמה".
עם התפרקות הלהקה, חברו פלד ואורטגה לצמד, תוך שהחלו להופיע על במות שונות ולהקליט את אלבום הבכורה שלהם, "ממשיכים לבעוט", שיצא בשנת 2007 בלייבל היי פייבר, אשר מורכב מיוצאי ההרכב פרברים רפיוג'יז. במהלך העבודה על אלבומם השני, החליטו פלד ואורטגה לצאת אל דרכים עצמאיות ולגנוז את האלבום. בשנת 2010, ביוזמת המפיק אורי שוחט, פורסם האלבום, בשם "משלוח מיוחד", להורדה באינטרנט וגרף שבחים רבים.
בד בבד הוציא פלד לאור סינגלים כמו "מוגז עדין", "מזומנים" ו"שש רגל, שבע רגל", רמיקס לשירו של ליל ויין. בשנת 2012 הוציא את אלבום הסולו הראשון שלו, ח.ר.ק.ו.ת, שכלל את הלהיט "באסים בבגאז'". האלבום הופק על ידי אורי שוחט ומיכאל כהן מהצמד כהן@מושון. באלבום אירח פלד את יוסי פיין, אסתר רדא ומוקי.
בשנת 2013 חבר פלד אל ההרכב הדג נחש בשיר "הכל יסתדר", באלבומם זמן להתעורר.
לאחר שאירחו זה את זה בהופעותיהם, יצרו ב־2014 פלד, אורטגה, כהן@מושון ואקסום את ההרכב "ק.ב.י.נ.ט", והוציאו יחדיו שלושה שירים וקליפים: "ק.ב.י.נ.ט", "הנה זה בא" ו"סייפר".
במרץ 2016 הוציא פלד את אלבום הסולו השני שלו, "הכל עליי", שאותו הפיקו אורי שוחט ומיכאל כהן, בדומה לאלבומו הקודם. האלבום יצא בלייבל היי פייבר הפקות, ומתארחים בו יוסי פיין, מיכאל כהן, הוד מושונוב, וגיטריסט להקת בצפר מתן כהן.
באפריל 2016 חבר פלד פעם נוספת אל הדג נחש בשיר "לא מה שיפיל אותי", באלבומם "שותפים בעם".
במרץ 2018 הוציא פלד את אלבום הסולו השלישי שלו, "סבבה 5". מתוך האלבום הסינגלים "זה לא מעניין אותי" ו"מה אני נראה לך", שזכו להצלחה רבה.
ביולי 2020 הוציא את אלבום הסולו הרביעי שלו, "חרבות בפיתה".
במאי 2022 שר את השיר האליפות של מכבי חיפה לעונת 2021/2022. באותה השנה, הוציא אלבום הופעה בשם "בא בלייב".
בפברואר 2023 יצא אלבומו החמישי, Tate We Made It. השיר "עזבת ת'בית" מתוך האלבום, שיתוף הפעולה של פלד עם נסטיה רוד זכה להצלחה במצעדי הפזמונים. באותה שנה שיחק בסרט "העיר הזאת" בתור אסיר הסוחר בשעונים גנובים. ב-1 באוגוסט הוציא את הסינגל "אי אפשר לשקר את הלב" עם הדג נחש ולאה שבת. במרץ 2024 הוציא את השיר "שעטנז על הכיכר" ביחד עם הזמר איזי.
בנובמבר 2024, הוציא את הסינגל הראשון מתוך אלבומו השישי, "בליבי כואב". האלבום, "כאב ודמעות", יצא לאור בינואר 2025.
דיסקוגרפיה > אלבומי אולפן

2012: ח.ר.ק.ו.ת
2016: הכל עליי
2018: סבבה 5
2020: חרבות בפיתה
2023: Tate We Made It
2025: כאב ודמעות
דיסקוגרפיה > אלבומי הופעה

2022: בא בלייב
דיסקוגרפיה > אלבומים בהרכבים

2005: מתוך הזוהמה (בהרכב פי.אר. טרופרז)
2007: ממשיכים לבעוט (בהרכב פלד ואורטגה)
2010: משלוח מיוחד (בהרכב פלד ואורטגה)
הערות שוליים

↑  מאת מתן שרון, לאן נעלמו הפרברים רפיוג'יז?, באתר טיים אאוט, ‏29 במאי 2017
↑  זה לא נגמר, זה רק אלבום, באתר ‏מאקו‏, 15 בדצמבר 2010
↑  "הכל יסתדר": הדג נחש ופלד בקליפ הופעה, באתר ‏מאקו‏, 10 בדצמבר 2013
↑  שגיא בן נון‏, הראפר פלד באולפן וואלה! NEWS: "אני יוצא סטלן ומופרע? פאק איט, זה מי שאני", באתר וואלה, 8 באוגוסט 2017
↑  עמי ברנד, אלבום: חבר ודג, באתר כלכליסט, 9 במרץ 2016
↑   בן שלו, הראפר פלד בא לשחק, באתר הארץ, 19 באפריל 2018
↑  מערכת אתר ערוץ הספורט, ‏"הייתי מוכן": האזינו לשיר האליפות של פלד, באתר ערוץ הספורט, 25 במאי 2022
↑  דודי פטימר, ‏כמו שרק הוא יודע: ליאור נרקיס מרים את המורל בשיר חדש | מדור "חם באוזן", באתר מעריב אונליין, 23 בנובמבר 2024
| --- | --- |
בקרת זהויות :  NLI: 987007363564905171  VIAF: 25151171066139092908   WorldCat (עם VIAF): 25151171066139092908
ג'לאלאבאד (אפגניסטן)

ערך זה עוסק בעיר באפגניסטן. אם התכוונתם לעיר בקירגיזסטן, ראו .
| --- | --- |

צילום אוויר של העיר, יוני 2012
 מדינה:  אפגניסטן אפגניסטן
 מחוז:  ננגרהאר
 תאריך ייסוד:  1570
 שטח:  17.70 קמ"ר
 גובה:  575 מטרים
 אוכלוסייה:  ‏
  ‑ בעיר:  271,867 (21 בספטמבר 2020)
  ‑ צפיפות:  15,360 נפש לקמ"ר (21 בספטמבר 2020)
 קואורדינטות:  34°25′49″N 70°27′10″E﻿ / ﻿34.430277777778°N 70.452777777778°E﻿ / 34.430277777778; 70.452777777778 
 אזור זמן:  UTC +4:30
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןג'לאלאבאד(למפת אפגניסטן רגילה) קאבול קנדהאר הראת מזאר-י שריף לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןג'לאלאבאד  he tabBackground:;tabBorder:#aaa;defaultTab:0;
ג'לאלאבאד (בפשטו: جلال اباد) היא עיר במזרח אפגניסטן ובירת מחוז ננגרהאר. העיר שוכנת במפגש הנהרות קאבול וכונר, כ-150 ק"מ מעיר הבירה קאבול וכ-140 ק"מ מהעיר הפקיסטנית פשאוור. לפי תחזית רשמית לתאריך 21 בספטמבר 2020, מתגוררים בעיר 271,867 בני אדם, והיא העיר השישית בגודלה באפגניסטן (אחרי קאבול, קנדהאר, הראת, מזאר-י שריף וקונדוז). ג'לאלאבאד נחשבת למרכז מסחרי בשל מיקומה וקרבתה היחסית לפקיסטן. בעיר ישנה תעשייה משגשגת וכן חקלאות ענפה אשר במרכזה עומד ייצור תפוזים, אורז, קני סוכר. העיר נחשבת לחשובה מאוד בתרבות הפתאנים. כמעט כל תושבי ג'לאלבאד הם סונים.
היסטוריה

החל משנת 630 החלה להתפתח קהילה בודהיסטית באזור אשר נכבש על ידי גנדהארה במאה ה-11. העיר זכתה לתהילה תחת שלטונו של השליט המוגולי הראשון באבור שנכדו אכבר פיתח אותה לאחר מכן. האזור נכבש בשנת 1738 על ידי השושלת האפשארית. בשנת 1747 נוסדה בסביבת ג'לאלאבאד האימפריה הדוראנית.
משנת 1978 ועד תחילת שנות התשעים שימשה העיר מקום אסטרטגי עבור הכוחות הסובייטיים והקומוניסטיים. ב-12 בספטמבר 1996 השתלט הטליבאן על העיר עד שהובס על ידי הכוחות האפגנים הנתמכים על ידי ארצות הברית בשלהי 2001. ארגון אל-קאעידה בנה מחנות אימונים בג'לאלאבאד באותה העת. ממשלו של נשיא המדינה חאמיד כרזאי נאבק בכוחות טרוריסטיים אלו עד שהחזיר את השליטה בעיר לידיו. כלכלתה של ג'לאלאבאד הלכה ושגשגה בהדרגה בעשור האחרון. רבים מתושבי העיר החלו להצטרף לכוחות הביטחון הלאומי האפגניים. נמל התעופה של ג'לאלבאד שימש זמן רב כבסיס צבאי לכוחות נאט"ו. בשנת 2011 הודיעה שגרירות ארצות הברית בקאבול כי בכוונתה להקים קונסוליה בג'לאלאבאד. בין 2013 ל-2021 התרחשו מספר פיגועי התאבדות על ידי כוחות המתנגדים למדינת אפגניסטן במתכונתה. כוחות אלה כוללים את הטליבאן, אל-קאעידה, המדינה האסלאמית וחקאני.
ב-15 באוגוסט 2021 תוך כדי נסיגת כוחות ארצות הברית מאפגניסטן כבשו כוחות הטליבאן את העיר.
ערים תאומות

ארצות הברית סן דייגו, קליפורניה, ארצות הברית
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007557611205171  BnF: cb153035296 (data)  GND: 7736321-8  LCCN: n85307660  NARA: 10037824  SUDOC: 158141288  VIAF: 156013356   WorldCat (עם VIAF): 156013356 
ערך זה הוא קצרמרבנושא אפגניסטן ובנושא יישובים באסיה. אתם מוזמנים לתרום לוויקיפדיה ו.
מתיאס נאוול

מתיאס נאוול לייבה אסקיבל (בספרדית: Matías Nahuel Leiva Esquivel; נולד ב-22 בנובמבר 1996 ברוסאריו שבארגנטינה) הוא כדורגלן ארגנטינאי-ספרדי המשחק בעמדת הקשר ההתקפי במכבי חיפה מליגת העל הישראלית.
קריירת מועדונים

אסקיבל גדל במחלקת הנוער של אסקלה ADIUR, ובשנת 2014 עבר לספרד והצטרף למחלקת הנוער של ויאריאל. בשנת 2012 החל לשחק בקבוצות המילואים של המועדון, ובשנת 2014 החל לשחק בקבוצה הבוגרת של המועדון במסגרת לה ליגה.
ביולי 2016 הושאל לשנתיים לריאל בטיס מלה ליגה. בינואר 2018 הושאל לקבוצת המילואים של ברצלונה, ברצלונה ב', ששיחקה בליגה הספרדית השנייה.
בספטמבר 2018 עבר לאולימפיאקוס מליגת העל היוונית, ממנה הושאל לדפורטיבו לה קורוניה. באוגוסט 2019 עבר לטנריפה, ממנה הושאל בספטמבר 2020 לריאל אוביידו מהליגה הספרדית השנייה.
ב-9 ביולי 2022 חתם על חוזה לשנתיים בשלונסק ורוצלב מליגת העל הפולנית. ב-11 בינואר 2024 האריך את חוזהו עד ליוני 2027.
ב-18 בספטמבר 2024 חתם על חוזה לארבע שנים במכבי חיפה, תמורת סכום העברה של כ-2.5 מיליון אירו, ובכך הוא הפך לרכש היקר ביותר בתולדות המועדון.
קריירה בינלאומית

נאוול זכה עם נבחרת ספרד עד גיל 19 בטורניר אליפות אירופה עד גיל 19 בשנת 2015, והבקיע שני שערים בטורניר, אחד מהם במשחק הגמר. לקח חלק גם בטורניר אליפות אירופה עד גיל 21 בשנת 2017 עם נבחרת ספרד עד גיל 21.
תארים

אליפות אירופה עד גיל 19 (1): 2015
הערות שוליים

↑  Real Betis signs Nahuel for the next two seasons, web.archive.org, ‏2016-07-30
↑  Web Oficial del Villarreal CF, ‏2021-01-13 (ב־European Spanish)
↑  Agreement with Villarreal CF for the loan of Nahuel Leiva, www.fcbarcelona.com (באנגלית)
↑  Μεταγραφικό... χτύπημα με Ναουέλ ο Ολυμπιακός! | Gazzetta, www.gazzetta.gr (ביוונית)
↑  Nahuel Leiva, nuevo refuerzo blanquiazul, www.clubdeportivotenerife.es (בספרדית)
↑  Nahuel Leiva jugará cedido en el Real Oviedo, www.clubdeportivotenerife.es (בספרדית)
↑  Matias Nahuel Leiva piłkarzem Śląska, slaskwroclaw.pl (בפולנית)
↑  שמעון אלבז, הרכש היקר בתולדות המועדון: מתיאס נהואל חתם ל-4 שנים במכבי חיפה, באתר ynet, 18 בספטמבר 2024
↑  UEFA.com, Germany-Spain | UEFA Under-19 2015, UEFA.com (באנגלית)
↑  UEFA.com, Spain see off Russia for seventh Under-19 crown | UEFA Under-19, UEFA.com, ‏2015-07-19 (באנגלית)
מיקרוסקופ

ערך זה עוסק במכשיר להגדלה ויזואלית של עצמים קטנים. אם התכוונתם לקבוצת כוכבים, ראו .
| --- | --- |
המרכיבים העיקריים במיקרוסקופ

1) עדשות עינית (אוקולר): 
2) גלגל סובב האובייקטיב: 
3) עדשת העצם (עצמית): 
4) מנגנון לשליטה על עומק השדה (פוקוס): 
5) גלגלת לשליטה עדינה בפוקוס: 
6) משטח הדוגמית: 
7) מראה: 
8) מרכז קרני אור (קונדנסור): 
שימוש במיקרוסקופ
מיקרוסקופ משנת 1876
מִיקְרוֹסְקוֹפְּ הוא מכשיר המשמש להגדלה ויזואלית של עצמים קטנים מכדי להיראות על ידי העין ללא הגדלה. המדע החוקר עצמים שכאלה נקרא מיקרוסקופיה, ובהשאלה המונח "מיקרוסקופי" מתאר עצמים זעירים מאוד.
המיקרוסקופ הנפוץ ביותר, והראשון שהומצא, הוא המיקרוסקופ האופטי. מכשיר אופטי זה מכיל עדשה אחת או יותר, ויוצר תמונה מוגדלת של עצם המונח על משטח מול העדשות. מיקרוסקופ אופטי, המבוסס על קרני האור הנראה, מוגבל להגדלה של העצם הנבחן עד פי 1,000 מגודלו המקורי, גבול ההגדלה נקבע על ידי אורך הגל של קרני האור.
קיימים מיקרוסקופים שמשתמשים בסוגי קרינה אחרים להפקת תמונה, בעיקר במקרים בהם העצמים קטנים מיכולת הרזולוציה של האור הנראה, שהיא כ־0.2 מיקרון.
היסטוריה

השימוש בעדשות זכוכית קמורות וקעורות, להגדלת מראה עצמים, הביא למהפכה מדעית, מכיוון שאיפשר לראות דברים, שקודם לכן היו קטנים מדי או רחוקים מכדי לראותם בעין בלתי מזוינת. המיקרוסקופ נוצר, כנראה, לראשונה, כהתפתחות ישירה מן העדשות ששימשו כמשקפיים. המיקרוסקופ הראשון נבנה בהולנד בשנת 1590 על ידי זכריאס יאנסן (1580–1638) ואביו. אנטוני ואן לוונהוק (1632–1723) ההולנדי, היה הראשון שהשתמש במיקרוסקופ בשנת 1660 לחקר חיידקים. המיקרוסקופים שלו, היו בעלי כוח הגדלה של עד פי 270, ונחשבו על ידי רבים כטובים ביותר בזמנם לחקר מיקרואורגניזמים ותאי דם אנושיים. את מכניזם המיקוד פיתח לראשונה קאמפיני באיטליה, בשנת 1668.
את המיקרוסקופ האלקטרוני, מכשיר לבחינת עצמים קטנים בגודל מיליונית המילימטר, על ידי שימוש בתכונות הגל של האלקטרונים, תכנן הנס בוש בגרמניה, בשנת 1926. המצאתו של בוש מבוססת על מחקר תאורטי, שערך ארנסט אבה (1840–1905) בשנת 1873, ואחר כך שוכללה על ידי ארנסט רוסקה ומקס קנול במכון הטכני בברלין, שם בנו את המיקרוסקופ האלקטרוני השימושי בשנת 1933.
מיקרוסקופים אופטיים > מיקרוסקופ אופטי פשוט

מיקרוסקופ פשוט או בשמו המדעי מיקרוסקופ אור (מירה), בניגוד למיקרוסקופ המורכב הסטנדרטי (ראו בהמשך), הוא מיקרוסקופ העושה שימוש בעדשה אחת או שתיים בלבד לצורך הגדלה. המיקרוסקופים של אנטוני ואן לוונהוק היו מורכבים מעדשה מגדילה קטנה אחת, המונחת על משטח בעל מנגנון המחזיק את התתקין הנבדק כך שלא יזוז.
יכולת ההגדלה של מיקרוסקופ האור היא הגדלה של העצם עד פי 400 מגודלו המקורי.
מיקרוסקופים אופטיים > מיקרוסקופ אופטי מורכב

התרשים להלן מציג מיקרוסקופ מורכב. בצורתו הפשוטה ביותר, בה השתמש רוברט הוק, הייתה למיקרוסקופ זה עדשת זכוכית יחידה בעלת עומק שדה קצר עבור העצם, ועדשת זכוכית נוספת עבור העינית (אוקולר).
מיקרוסקופים אלו יהיו בדרך כלל מורכבים יותר, וגם בעדשת העצם ובעינית יש יותר מעדשה אחת. העדשות המורכבות הללו מתוכננות כך שיקטינו את חוסר המיקוד. במיקרוסקופים מודרניים, מוחלפת המראה במנורה, שתפעולה נוח יותר, והיא המאפשרת גם שינוי בעוצמה.
מיקרוסקופים מורכבים נכנסים לשימוש לצורך בחינת דוגמיות קטנות כיוון שיש להם עומק שדה מוגבל. לרוב, הם מסתמכים על אור העובר דרך הדוגמית מלמטה, ובדרך כלל נעשה שימוש
בטכניקות מיוחדות כדי להגדיל את ניגודיות התמונה לרמות שימושיות.
מיקרוסקופים אופטיים > מיקרוסקופ בינוקולרי

המיקרוסקופ הבינוקולרי תוכנן באופן שונה משני השרטוטים שלמעלה, והוא משרת מטרה שונה מעט. במיקרוסקופ זה ישנן שתי עיניות (ומכאן שמו) כדי לספק זוויות ראייה שונות מעט לכל אחת משתי העיניים. בצורה זו הוא יוצר תצוגה תלת־ממדית של העצם הנבדק.
מיקרוסקופים אופטיים > כושר ההפרדה האופטית

עדשה מגדילה על ידי כיפוף האור (ראו שבירה). מיקרוסקופים אופטיים מוגבלים ביכולתם להפריד פרטים על ידי תופעה אופטית שמכונה גבול העקיפה, בהתבסס על הערך המספרי של הנקב (numerical aperture (NA של המערכת האופטית ובהתבסס על אורך גל האור (L) שבו משתמשים, ישנו ערך קבוע (d) לכושר ההפרדה האופטי (רזולוציה אופטית). בהנחה שעיוותים אופטיים זניחים, ערך הרזולוציה d נתון על ידי:
0.95, ובשמן עד ל-1.5.
בגלל גבול העקיפה, אפילו מיקרוסקופ האור הטוב ביותר מוגבל לרזולוציה של 0.2 מיקרומטר. עם זאת בשנים האחרונות פותחו אמצעים שמאפשרים בתנאים מסוימים להתגבר על מגבלה זו, תחום מחקר ופיתוח זה מכונה מיקרוסקופיה ברזולוצית על.
מיקרוסקופים אופטיים > מיקרוסקופ ניגוד מופעים

השיטה עליה מבוסס מיקרוסקופ ניגוד מופעים פותחה בידי פריץ זרניקה בשנות ה-30 של המאה ה-20, עליה זכה בשנת 1953 בפרס נובל בפיזיקה.
השוני במקדם השבירה בין תאים חיים לסביבתם המימית הוא לרוב זניח, ועל כן לא ניתן להבחין בתאים חיים במיקרוסקופ אור רגיל על רקע סביבתם המימית. כדי להבחין בתאים יש לצבוע אותם (staining), מה שמביא למותם. שיטה אחרת משמשת במיקרוסקופ ניגוד מופעים. במיקרוסקופ זה מנוצלות הזזות מופע קטנות בגל האור העובר דרך התא לעומת סביבתו המימית, ומתורגמות להבדלי משרעת או ניגוד, ובכך להבחין בהם. השיטה שימושית לצפייה בתאים חיים בסביבתם, במקטעי רקמה דקים ואברונים תאיים. יתרונה הגדול של מיקרוסקופיה בשיטה זו הוא ביכולתה לעקוב אחרי תהליכים תאיים בתא החי, ובין היתר, אפשרה את חקר מחזור החיים בתא.
מיקרוסקופים אופטיים > מיקרוסקופ פלואורסצנטי

מיקרוסקופיה פלואורסצנטית היא מיקרוסקופיית אור המאפשרת זיהוי מולקולות ספציפיות באמצעות חותם ספקטרלי ובכך מתגברת על בעיית הרקע הקיימת במיקרוסקופ אור רגיל. הוא עושה זאת על ידי שימוש במנורת הלוגן חזקה (בדרך כלל מנורת כספית) כמקור אור, מנורה כזו מספקת מגוון רחב מאוד של אורכי גל (כולל UV), כאשר המולקולה אותה נרצה לראות נצבעת מבעוד מועד בצבע פלואורסצנטי. ניתן לצבוע אברונים מסוימים בתא בצבע פלואורסצנטי. צבע זה משמש כגלאי, העשוי חומר פלואורסצנטי. על מנת להבין את התהליך דרוש הסבר קצר על חומר פלואורסצנטי. חומר פלואורסצנטי הוא חומר שכשמקרינים עליו אור באורך גל מסוים נוצרת קפיצת אלקטרון ברמה, האלקטרון מיד חוזר לרמה הקודמת שלו, והוא עושה זאת תוך כדי פליטה של קרן אור. קרן האור הנפלטת מהאלקטרון תהיה בעלת אנרגיה נמוכה יותר מזו שהקפיצה את האלקטרון – כלומר אורך הגל יהיה ארוך יותר.
במיקרוסקופיה פלואורסצנטית מוכנס חומר פלואורסצנטי שכזה אשר נקשר/נכנס רק למולקולת מסוימות (לדוגמה לאברונים בתא) כך שרק אלו יפלטו אור באורך הגל המבוקש, כך ניתן להדגיש אברונים מסוימים מתוך הרקע.
האור נכנס ממנורת הכספית למיקרוסקופ, ופוגע מיד במסנן הראשון מתוך שניים. מסנן זה מאפשר רק לאורך גל מסוים לעבור. האור שעבר אותו ממשיך לנוע עד לפגיעה במראה המסיטה אותו אל עבר קונדנסור הדוחס את האור. הקונדנסור (שמשמש מעין מגבר) מרכז את האור אל עבר הדוגמה (הרקמה לבדיקה). החומר הפלואורסצנטי בדוגמה, מקפיץ את האלקטרונים, משנה את אורך הגל לאורך גל ארוך יותר, כך שלאחר שלב זה האור יוכל לעבור את המראה (בשלב השינוי באורך הגל). האור מגיע כעת למסנן השני, המסנן רק את אורכי הגל שבין 510 לבין 530 ננומטר. הוא עושה זאת כדי לסנן החוצה אור הנפלט בצורה טבעית מהדוגמה (לדוגמה בנטרול של רדיקלים חופשיים תאים מסוימים פולטים אור באופן טבעי).
פרס נובל לכימיה לשנת 2014 הוענק על התגברות על מגבלות הרזולוציה של מיקרוסקופיה אופטית והורדתה לקנה מידה ננומטרי באמצעות מיקרוסקופיה פלואורסצנטית.
מיקרוסקופים אופטיים > מיקרוסקופ קונפוקלי

הבסיס למיקרוסקופיה קונפוקלית, הוא השימוש במסננים מרחביים (חרירים), המאפשרים לבטל אור שמקורו מחוץ למוקד, המפריע להיווצרות תמונה ברורה במיקרוסקופ אור רגיל. בשנים האחרונות המיקרוסקופ הקונפוקלי נחשב למבוקש, בגלל הקלות היחסית של קבלת דמויות באיכות גבוהה של דוגמאות שהוכנו לצפייה תחת מיקרוסקופ רגיל.
בעוד במיקרוסקופיה רגילה, שהיא מיקרוסקופיית שדה רחב, כל הדוגמה נשטפת באור, והתמונה יכולה להראות ישירות בעין או באמצעות מצלמה, במיקרוסקופ הקונפוקלי, מקור התאורה הוא בקרני לייזר הסורקות את הדמות פיקסל אחר פיקסל. חלקי הדמות נקלטים על ידי גלאי, ומורכבים לדמות המתקבלת על צג מחשב. אמנם, ניתן לראות בשיטה זו דוגמאות שאינן צבועות, אבל עדיף להשתמש בצביעה בגלאים פלואורסצנטיים.
מיקרוסקופיה פלואורסצנטית מציעה מספר יתרונות שהן מעבר למיקרוסקופיה אופטית, ובכלל כך שליטה בעומק השדה, הירידה באיכות הדמות ככל שגדל המרחק מהמוקד, והיכולת לצפות בדוגמה עבה באמצעות צפייה סדרתית בחלקים דקים מתוך דוגמה עבה.